als_Latn dik_Latn sag_Latn
Edi Ramës po i del shumë për mbrapsht ëndrra për të mbajtur postin e kryetarit të bashkisë së Tiranës si funksionin e tij të dytë. Kandidimi i Erion Veliajt po rezulton një bumerang dhe gënjeshtrat ditore si ajo e djeshmja me 5 mijë vende pune që ishin mbajtur deri më tani në “xhepin e vogël”, prandaj Edvini e ka mbyllur epokën e indiferencës dhe ka zbritur vetë në fushë me baltën e vet të pacipë, në përpjekje për të ndalur dështimin elektoral. Frika përballë Halim Kosovës është prova e parë e ndëshkimit masiv që po vjen ndaj një klani arrogant që kujton se ka privatizuar Shqipërinë
Erjon Veliaj s’e ndal turravrapin e gënjeshtrave dhe mashtrimeve të paskrupulla, dhe pse ato e nxjerrin përditë çullak, duke zbuluar edhe profilin e tij prej mashtruesi ordiner. E vetmja gjë që di të bëjë mashtruesi i Ramës është të gënjejë ditën për diell. Dhe sa më shumë afron dita e përballjes me dinjitetin e qytetarëve shqiptarë, aq më shumë rritet tensioni në radhët e kriptomashtruesve. Dhe si pa kuptuar, që prej daljes në terren të kandidatit të PD-së, Halim Kosova, Ramën dhe kasnecin e tij Veliaj s’po e nxë vendi nga sikleti i ballafaqimit të sinqertë të doktor Kosovës me të gjithë qytetarët dhe mbi të gjitha gjuha e tij e komunikimit e bazuar në praktikat më të mira të moderimit. Shpifjeve dhe akuzave imorale të dy malavitëve Rama&Veliaj, doktor Kosova i është përgjigjur pikërisht me moderacion, duke mos i mëshuar për asnjë moment çmendurisë së tyre kolektive. Fundja, atë dinë të bëjnë, të shajnë kolektivisht. Qytetarët kanë të tjera probleme, duan alternativa, programe zhvillimi me qëllim punësimin, krijimin e lehtësirave për nxitjen e biznesit, investime në infrastrukturë dhe mirëqenie. Vetëm një alternativë solide dhe e konsoliduar mund t’i përgjigjet interesit të qytetarëve dhe jo mashtruesit ordinerë dhe sharësit me pagesë. Janë këta që në këto 20 muaj kanë shpopulluar rajonet e Shqipërisë, duke zhdukur nga harta vendbanime të tëra prej nekropolitikës. Ndaj dhe Edi Rama e ka kuptuar se s’po i ecën plani për të qenë kryeministër me dy zyra, edhe atë të bashkiakut të Tiranës. Kandidati i tij personal, një gënjeshtranxjerrës i përditshëm, po rezulton dështimi më i madh që PS i ka ofruar elektoratit të saj për zgjedhjet e 21 qershorit. Gënjeshtranxjerrësi s’mungoi as dje me shashkat e tij kur tha se janë gati 5 mijë vende pune për të rinjtë, mjafton që ata të dynden drejt Pallatit të Kongreseve. Në një kohë kur edhe INSTAT-i i Ramës provon zyrtarisht të kundërtën, nuk ka asnjë vend të ri pune, por rritje të papunësisë. E ardhmja e këtij vendi është në pikëpyetje të madhe. Është në duart e mashtruesit të parë që udhëton sa në Gjermani në Turqi, si një turist i çekuilibruar dhe i dhënë pas udhëtimeve air-express, në një kohë kur populli ka marrë rrugën e eksodit. Dhe rrezikon të bjerë edhe në duart e mashtruesit të dytë, dështakut që s’di të bëjë punë, por veç të gënjejë. Ndaj dhe 21 qershori mbetet dita e dominimit të arsyes mbi militantizmin me qëllim që, ky vend dhe këta njerëz të cilët e kanë mendjen të ikin pa lindur dielli, të bëhet dhe të rikthehet shpresa. Nuk ka ndëshkim më të mirë se vota e lirë e socialistëve, demokratëve dhe atyre pa parti, për të gjitha të këqijat që kasta e oligarkëve të strukur në pushtet kanë konsumuar ende pa mbushur mandatin 4 vjeçar në qeveri. Gjithsesi, petët e lakrorit po dalin dhe frika përballë Halim Kosovës është prova e parë e ndëshkimit masiv që po vjen ndaj një klani arrogant që kujton se ka privatizuar Shqipërinë.
PD: Dështaku Veliaj tallet me të rinjtë, papunësia tek ajo shtresë është rritur/Partia Demokratike ka akuzuar Erion Veliaj se pas dështimeve në çdo drejtim, tanimë po tallet edhe me të rinjtë. Në një dalje para mediave, deputeti i kësaj force politike, Gerti Bogdani foli me shifrat e Institutit të Statistikave për të treguar se papunësia veçanërisht tek të rinjtë ka njohur rritje, ndërsa numri i të siguruarve ka pësuar rënie në 3.4 %. “Pasi guxoi të tallej me qytetarët shqiptarë para një jave, ministri i Mirëqenies Sociale, tashmë siç e njohin të gjithë ministri i mirëqenies personale, duke thënë se shqiptarët ikin jashtë se jetohet më mirë, sot guxoi të tallet përsëri. Guxoi duke i thënë qytetarëve shqiptarë dhe mbi gjitha të rinjëve shqiptarë hajdeni, dynduni në Pallatin e Kongreseve, se ka 5 mijë vende pune për të tërë. Këto janë thjeshtë mashtrime të radhës, mashtrime që nuk i japin asgjë qytetarëve shqiptarë, që nuk ndihmojnë të ardhmen e tyre, këto janë mashtrime që nuk i ndihmojnë në punësimin e tyre. Por kjo e sotmja është në vazhdën e të gjitha padrejtësive që kjo ministri, kjo qeveri i ka bërë qytetarëve shqiptarë. Sot shqiptarët janë më pak të punësuar se më parë”, tha Bogdani. Në vazhdim, ai përmend dhe shifrat nga INSTAT që tregojnë për rritje të papunësisë. “Këtë e tregojnë shifrat e INSTAT-it, shifrat zyrtare ku numri i papunësisë është rritur deri në 18 % dhe 34% nga këta janë të rinj. E tregojnë shifrat e sigurimeve shoqërore të cilat kanë rënë me 3.4 % për vitin e kaluar. Kjo tregon që shqiptarët nuk punësohen, sepse nëse nuk punësohen, nuk paguajnë as sigurime shoqërore. Ministri sot guxon e tallet dhe i thotë që kemi mbyllur marrëveshjet me pensionet për Gjermaninë. Shqiptarët sot nuk duan pensione, shqiptarët sot duan punë, shqiptarët sot duan një ministër që të punojë për mirëqënien e tyre dhe jo t’i çojë ata në emigracion”, u shpreh gert Bogdani.Ai tha se “Shqiptarët sot duan një kryeministër që të rrijë në Shqipëri dhe të punojë, jo një kryeministër që të udhëtojë sa nga Gjermania e si sot në Turqi, një kryeministër turist i një populli në eksod”.
als_Latn als_Latn als_Latn